VENDIM
Nr. 528, datë 22.9.2021

[bookmark: _GoBack]PËR DISA SHTESA NË VENDIMIN NR. 1128, DATË 30.12.2020,  TË KËSHILLIT TË MINISTRAVE, “PËR ZBATIMIN NGA REPUBLIKA E SHQIPËRISË TË VENDIMEVE TË KËSHILLIT TË BASHKIMIT EVROPIAN, PËR VENDOSJEN, NDRYSHIMIN DHE SHFUQIZIMIN E MASAVE SHTRËNGUESE NDËRKOMBËTARE, TË NDRYSHUARA”, TË NDRYSHUAR

Në mbështetje të pikës 2, të nenit 100, të Kushtetutës, dhe të neneve 3, pika 3, shkronja “c”, dhe 6, pikat 2 e 5, të ligjit nr. 72/2019, “Për masat shtrënguese ndërkombëtare në Republikën e Shqipërisë”, me propozimin e ministrit për Evropën dhe Punët e Jashtme, Këshilli i Ministrave

VENDOSI:

1. Në kreun I, të vendimit nr. 1128, datë 30.12.2020, të Këshillit të Ministrave , të ndryshuar, bëhen këto shtesa:
a) Në fund të pikës 5 shtohen fjalët “... i ndryshuar me vendimin e Këshillit të Bashkimit Evropian (CFSP) 2021/1278, bashkëlidhur këtij vendimi”.
b) Në fund të pikës 9 shtohen fjalët “... i ndryshuar me vendimin e Këshillit të Bashkimit Evropian (CFSP) 2021/1252, bashkëlidhur këtij vendimi”.
c) Në pikën 12, pas “... 2021/353 ...” shtohen “... 2021/908, 2021/1001, 2021/1002, 2021/1031”.
ç)  Në fund të pikës 18 shtohen fjalët “... i ndryshuar me vendimin e Këshillit të Bashkimit Evropian (CFSP) 2021/1000, bashkëlidhur këtij vendimi”.
d) Pas pikës 19 shtohen pikat 20, 21 dhe 22, me këtë përmbajtje:
“20. Vendimi i Këshillit të Bashkimit Evropian (CFSP) 2014/386, “Lidhur me masat kufizuese në përgjigje të aneksimit të paligjshëm të Krimesë dhe Sevastopolit”, të ndryshuar, sipas aneksit 20.
21. Vendimi i Këshillit të Bashkimit Evropian (CFSP) 2021/1277, “Lidhur me masat kufizuese në Liban”, sipas aneksit 21.
22. Vendimi i Këshillit të Bashkimit Evropian (CFSP) 2012/285 “Lidhur me masat kufizuese kundër disa personave, entiteteve dhe organizmave që kërcënojnë paqen, sigurinë ose stabilitetin e Republikës së Guinea-Bisaut”, të ndryshuar, sipas aneksit 22.”.
dh) Bashkëlidhur vendimit shtohen anekset 20, 21 dhe 22, si dhe vendimet (CFSP) 2021/1278, 2021/1252, 2021/908, 2021/1001, 2021/1002, 2021/1031 dhe 2021/1000, që i bashkëlidhen këtij vendimi.
2. Ngarkohen institucionet e parashikuara në pikën 1, të nenit 11, të ligjit nr. 72/2019, “Për masat shtrënguese ndërkombëtare në Republikën e Shqipërisë”, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

